projecte-aina/dolly3k_ca huggingface dataset:
Pregunta: Què és una càmera digital?
Resposta: Una càmera digital és un dispositiu portàtil que captura imatges amb només prémer un botó. Aquestes imatges solen emmagatzemar-se en un disc o targeta de memòria i es poden descarregar posteriorment en un ordinador. Les càmeres digitals també van formar part d'una revolució que va substituir la pel·lícula fotogràfica. Les càmeres digitals utilitzen flaix quan no hi ha llum natural disponible. Produeixen imatges de millor qualitat que les càmeres tradicionals de pel·lícula fotogràfica i no és necessari revelar-les ni imprimir-les per poder gaudir de les fotografies.
Pregunta: Tenir un HomeKit és necessari per a una llar?
Resposta: Realment no és necessari ara, però és bo de tenir.
Pregunta: Per què viatja la gent a llocs diferents?
Resposta: Una de les raons per les quals la gent viatja són els negocis. Es reuneixen amb clients o companys de feina a diferents ciutats, o fins i tot a diferents països. Encara que el motiu principal del viatge siguin els negocis, també hi ha un aspecte social. Reunir-se amb companys de feina o clients en un ambient informal com, per exemple, per a menjar o sopar, ajuda a crear relacions més fortes.
Pregunta: Dona'm algunes idees sobre com conrear tomàquets al meu jardí.
Resposta: 1. Planta tomàquets directament en el sòl amb un sistema de suport com un enreixat.
2. Planta tomàquets en un bancal elevat amb gàbies de suport al voltant de cada planta.
3. Col·loca els tomàquets en tests individuals i utilitza el mètode de la corda per sostenir els tomàquets.
Pregunta: Com guanyen diners els influencers?
Resposta: Els influencers de les xarxes socials guanyen diners de diverses maneres. Una de les més populars és l'afiliació a una marca, per la qual reben una remuneració. Les subscripcions de pagament per accedir a continguts és una altra opció popular. La publicitat feta a través dels continguts originals els reporta una part dels beneficis en funció de la plataforma que utilitzin (YouTube, Instagram, etc.). El programa Creators Fund els proporciona una part dels diners per les visites que generin amb els seus continguts.
Pregunta: Quines cinc coses podria fer amb una planxa de surf trencada?
Resposta: 1. Podries reparar-la i continuar utilitzant-la com a planxa de surf.
2. Podries utilitzar els materials per fer una nova planxa de surf més petita que l'original.
3. Podries utilitzar-la com a decoració.
4. Podries utilitzar-la com a llenç per fer una obra d'art.
5. Podries reciclar l'escuma de l’interior i utilitzar-la per a diverses coses, com ara fer llambordes de formigó o emplenar un objecte que necessiti escuma.
Pregunta: Agrupa aquests colors en funció de la seva calidesa i fredor; vermell, groc, morat, taronja, verd i blau. 
Resposta: Per descomptat! El vermell, el taronja i el groc són colors càlids. El blau, el morat i el verd són colors freds.
Pregunta: Quantes perles de plàstic fan falta per omplir un ànec de ceràmica?
Resposta: La resposta dependrà de factors com ara la grandària de les perles de plàstic, la grandària i la forma de l'ànec i el seu buit, i de què es consideri com a "ple".
Pregunta: Digues-me diverses maneres d'obtenir informació d'un llibre.
Resposta: Hi ha diverses maneres d'obtenir informació d'un llibre: pots escoltar la versió en àudio, hi ha una sèrie de serveis que ofereixen versions abreujades de llibres que pots provar de llegir, o simplement pots llegir el llibre.
Pregunta: Pensa en tres animals diferents que ponguin ous.
Resposta: Les gallines, els ànecs i les oques ponen ous.
Pregunta: Escriu un breu paràgraf per convèncer algú que compri una cafetera expresso.
Resposta: Per a moltes persones que comencen el dia amb un cafè, una simple tassa normal i corrent no és suficient per satisfer el seu paladar. Els més fervents aficionats al cafè solen ser els que consumeixen expresso, i preparar-se un expresso a casa és el signe d'un veritable aficionat. Preparar un expresso requereix disposar d'un equip especialitzat que inclogui una cafetera expresso i un molinet de cafè específic per a expressos. Encara que solen ser equips cars, la possibilitat d'ajustar amb precisió aspectes del procés d'elaboració de l'expresso, com ara la grandària de la molta i la temperatura, pot convertir-se en un passatemps addictiu per als qui busquen gaudir de l'expresso perfecte; per no parlar que la possibilitat de preparar a casa una àmplia gamma de begudes expresso amb llet, com ara caputxins, lattes, cafès llargs de llet o tallats, pot ajudar a estalviar molts diners a una persona.
Pregunta: Dona'm algunes raons per a treballar en una empresa tecnològica.
Resposta: Treballar en una empresa tecnològica té molts avantatges; aquests en són alguns:
* Treballaràs en tecnologies que són capdavanteres.
* Tindràs l'oportunitat d'ajudar persones i organitzacions a resoldre problemes quotidians amb l'ajuda de la tecnologia.
* Seràs recompensat per la teva creativitat i sentit de la iniciativa.
* Els salaris de les empreses tecnològiques són alts en comparació amb la mitjana.
* Hi ha una gran demanda de treballadors tecnològics, motiu pel qual és fàcil trobar noves oportunitats.
Pregunta: Quins d'aquests esports són de contacte: hoquei, bàdminton, tennis i futbol sala.
Resposta: L’hoquei i el futbol sala són esports de contacte.
Pregunta: Què és l'oferta i la demanda?
Resposta: En una economia de lliure mercat, l'oferta i la demanda són termes econòmics que determinen el preu d'un bé o d'un servei. Normalment, es representen en un eix bidimensional en el qual la Y és el preu i la X és la quantitat, i el preu d'un bé o d'un servei concret seria el punt d'intersecció de les dues línies. L'oferta té una línia de pendent negatiu que indica que, quan la demanda és fixa, un augment de la quantitat d'un bé o servei es tradueix en un menor preu unitari d'aquest bé o servei. La demanda té una línia lineal positiva, cosa que significa que si augmenta la demanda d'un bé o d'un servei i l'oferta roman fixa, el preu d'aquest bé o servei també augmentarà.
Pregunta: Qui va inventar la notació musical que coneixem avui dia?
Resposta: Els grecs.
Pregunta: Com es cuinen els espaguetis?
Resposta: Els espaguetis són un plat popular de pasta. Per a coure'ls, omple una olla d'aigua i afegeix-hi una o dues culleradetes de sal. Escalfa l'aigua fins que bulli i posa-hi els espaguetis. Espera de 10 a 15 minuts, agafa un espagueti amb una forquilla i mossega'l per veure si està tou. Si no és així, espera 2 minuts més i repeteix l'operació fins que els espaguetis estiguin tous. Aleshores, apaga el foc de l'olla i cola els espaguetis per separar-los de l'aigua. Col·loca'ls en un plat o bol, i afegeix-hi una salsa si vols. Hi ha persones que hi afegeixen condiments addicionals, com ara sal, pebre, carn, all i xampinyons.
Pregunta: Per què als nens que practiquen esport els va bé després en la seva vida professional?
Resposta: Els estudis demostren que els nens que practiquen esport tenen més èxit en la seva vida professional. Això pot atribuir-se en gran manera a trets com ara l’empenta, la pràctica, la competitivitat, el treball en equip, la passió i l'embranzida que l'esport fomenta en els nens que el practiquen. Aquests trets els continuen sent útils després en la seva vida professional.
Pregunta: En un passeig amb bicicleta per un terreny amb grava, classifica quins d'aquests objectes són "útils", "no útils", "perillosos" o "cap dels dos": pala, roda de recanvi, rellotge, clàxon, ampolla d'aigua, GPS, ganivet i serp.
Resposta: pala = no útil
roda de recanvi = útil
rellotge = cap dels dos
clàxon = útil
ampolla d'aigua = útil
GPS = útil
ganivet = útil
serp = perillosa
Pregunta: Classifica cadascuna de les següents fruites i verdures com de color verd o de color vermell: cogombre, rave, síndria, enciam, tomàquet, alvocat, maduixa, carabassó, bròquil i magrana.
Resposta: Les fruites i verdures de color vermell inclouen: magrana, rave, maduixa, tomàquet i síndria.
Fruites i verdures verdes: alvocat, bròquil, cogombre, enciam i carabassó.
Pregunta: Què és el valor temporal dels diners?
Resposta: El valor temporal dels diners és un concepte financer que reflecteix que els diners en el futur solen valer menys que la mateixa quantitat de diners en el moment actual. La raó és que els diners en el moment actual pot invertir-se i donar una rendibilitat que el faria valer una quantitat més gran en el futur.
Pregunta: Què és una ruptura ràpida en bàsquet?
Resposta: Una ruptura ràpida en bàsquet és quan l'equip que té la pilota el passa o el corre ràpidament per la pista cap a la seva pròpia canastra, amb la intenció d'anotar ràpidament abans que l'equip defensiu pugui col·locar-se en les seves posicions habituals.
Pregunta: Pensa en una nova barreja d’espècies que pugui arribar a ser tan popular com el condiment "everything but the bagel".
Resposta: Un nou condiment popular podria ser un condiment de crema agra i ceba que recordi el popular sabor de les patates fregides. Pots escampar-lo sobre una gran quantitat d’aliments per realçar-ne el seu sabor.
Pregunta: Quines són les diferents maneres en què les persones s’ajuden mútuament?
Resposta: Les persones s’ajuden mútuament de diferents maneres. Es pot oferir ajuda a les persones amb una discapacitat física, a les que pateixen emocionalment o a les que no entenen un tema o una matèria i es pot oferir ajuda transferint els coneixements propis als demés, escoltant de manera activa, mitjançant el contacte físic, a través d’una comunitat de persones i a través de la comunicació verbal i no verbal.
Pregunta: Com augmenta el sol l’estat d’ànim?
Resposta: Bé, sempre que fa sol, em sento molt més optimista, penso amb més claredat i em sento més tranquil i ple d’energia. 
Per què passa això? Si mires l’estat d’ànim de la gent a l’hivern, sempre té la moral més baixa, és introvertida i no socialitza tant com a l’estiu. A l’estiu, però, la gent surt, gaudeix de la natura, li toca més l’aire i la llum natural, interactua més amb els altres, menja més fruita i verdura i, com que són de temporada, són més gustoses. És obvi que tot això augmenta el nostre benestar i, per tant, la nostra positivitat en general. 
No és estrany que el sol es consideri la font de la vida, no només en la ciència contemporània, sinó també en moltes cultures antigues. 
Tant de bo tinguéssim més dies assolellats i temps per gaudir-los!
Pregunta: Què pot ajudar amb la dentició dels cadells?
Resposta: Normalment, la dentició dels cadells dura fins que tenen 4 o 5 mesos. Per ajudar a reduir les molèsties que senten, pots donar-los joguines per mastegar segures per a cadells, una pastanaga o un plàtan congelats, pals per mastegar de nervi de toro o mossegadors freds. També pots provar de donar-los una joguina congelada de la marca Kong, o pots mullar i retorçar un drap i congelar-lo.
Pregunta: Divideix aquests nombres segons si són primers, compostos o cap dels dos. 0, 1, 2, 3, 4, 5, 6, 7, 8, 9, 10, 11, 12.
Resposta: 2, 3, 5, 7 i 11 són nombres primers. 4, 6, 8, 9, 10 i 12 són nombres compostos. 0 i 1 no són nombres primers ni compostos.
Pregunta: Què és la durada d’un bo?
Resposta: La durada és una mesura ponderada en el temps del flux de caixa mitjà d’un instrument financer que paga interessos. Els inversors en bons fan servir la durada per mesurar la sensibilitat dels tipus d’interès d’un actiu. Els càlculs dels tipus de durada inclouen les durades Macaulay, les modificades i les efectives.
Pregunta: Què són els colors secundaris?
Resposta: Els colors secundaris es creen combinant els colors primaris. Els colors primaris són el blau, el vermell i el groc. Els colors secundaris inclouen el morat, el taronja i el verd.
Pregunta: Dona’m 10 idees diferents per fer un dissabte a la tarda quan plou.
Resposta: - Anar al cinema.
- Jugar a un videojoc.
- Llegir un llibre.
- Anar a comprar en un centre comercial.
- Organitzar un dinar.
- Anar al gimnàs.
- Netejar la casa.
- Meditar.
- Trucar a un vell amic.
- Posar-te al dia amb la feina.
Pregunta: Quins avantatges té una barbacoa de gas propà?
Resposta: L’avantatge més comentat d’una barbacoa de gas propà és que triga molt poc temps a arribar a la temperatura necessària per cuinar. Altres fonts de combustible, com ara els pèl·lets de fusta o les briquetes de carbó, necessiten un temps de preparació abans de poder començar a cuinar.

A més, normalment la neteja d’una barbacoa de gas propà és més fàcil, ja que no s’ha de netejar cap mena de fusta ni de carbó.

Molts argumentaran que la fusta o el carbó donen més sabor als aliments que s’hi cuinen, però això es pot solucionar de diverses maneres en el cas del propà, fins i tot es pot comprar el que es coneix com una caixa de fumador per generar el sabor a fum.

En definitiva, qualsevol tipus de barbacoa pot cuinar àpats molt saborosos. Per tant, sovint depèn de les preferències de cadascú pel que fa a la font de combustible.
Pregunta: He d’esbrinar quines de les plantes següents són comestibles i quines no: còleus, dent de lleó, baladre groc, didalera, roses, belladona, forsítia, begònia, trompetes dels àngels.
Resposta: El baladre groc, la didalera, la belladona i les trompetes dels àngels són plantes verinoses i no s’han de menjar. Les còleus, la dent de lleó, les roses, la forsítia i la begònia són plantes comestibles.
Pregunta: Per què els border collies són bons gossos de guàrdia?
Resposta: Els border collies tenen un instint protector molt fort. Igual que protegeixen els ramats, et protegiran quan s’acosti un perill. Els border collies també lladren molt. Sempre t’avisaran quan hi hagi alguna cosa sospitosa al voltant. Els border collies són molt intel·ligents i fàcils d’ensenyar.
Pregunta: Què fa que una cançó sigui popular?
Resposta: Hi ha diversos aspectes que determinen si una cançó és popular. És possible que les millors cançons no siguin les més populars. Les cançons s’han de promocionar i reproduir a la ràdio. La cançó s’ha de recomanar a la majoria de serveis de música. També ajuda si la cançó està feta per un artista popular que la majoria de la gent coneix. Tot això ajuda a determinar si una cançó és popular o no.
Pregunta: Com obtenen energia les plantes?
Resposta: Utilitzen la fotosíntesi per convertir la llum solar en glucosa com a aliment.
Pregunta: Les autocaravanes o les caravanes tenen bany?
Resposta: El fet de si tenen bany o no i de quin tipus depèn de l’autocaravana o caravana en qüestió. La majoria dels models més grans tenen un "bany sec". "Sec" vol dir que hi ha una dutxa independent. Algunes dutxes de banys secs són molt petites i algunes tenen la mida de les dutxes de casa. Moltes de les autocaravanes o caravanes més petites tenen "banys humits", és a dir, no hi ha una dutxa separada. Hi ha una carxofa a l’espai del bany i, quan et dutxes, tot l’espai es mulla (inclosos el vàter, les prestatgeries, les parets, etc.). Els banys humits solen estar dissenyats amb cura perquè tot el que hi ha al bany es pugui mullar sense malmetre’s. Algunes autocaravanes o caravanes no tenen bany, però tenen lavabos amagats en un armari que es poden extreure. Això és més comú en les modificacions casolanes.
Pregunta: Com puc manifestar alguna cosa com una opinió, creença o preferència en lloc que sembli un fet?
Resposta: Comença l’afirmació amb "crec", "penso" o "en la meva opinió". Això deixarà clar que estàs expressant opinions personals sobre alguna cosa, en lloc d’afirmar-ho com si fos un fet.
Pregunta: De quin color és una fruita taronja?
Resposta: Una fruita taronja madura sol ser de color taronja tret que sigui una taronja sanguina, en aquest cas pot tenir un lleuger to vermell. Si la fruita taronja està verda és de color verd. Una fruita taronja podrida no és taronja ni verda ni vermella, sinó marró o negre.
Pregunta: Per què hauries de fer exercici al matí si treballes a distància?
Resposta: Fer exercici al matí té molts beneficis:
1. Et dona un motiu per despertar-te d’hora al matí.
2. T’omple d’una sensació d’assoliment només començar el dia.
3. Allibera dopamina i millora el teu estat d’ànim durant tot el dia.
4. T’ajuda a seguir rutines com el dejuni intermitent i et sents amb més energia fins a la tarda, quan menges el primer àpat.
5. Pots dedicar-te entre 1 i 2 hores a tu mateix abans d’ocupar-te de qualsevol altra cosa durant el dia.
6. Si fas exercici al matí cremes més greix, ja que el cos ha esgotat els seus recursos i ha d’aprofitar les reserves de greix per proporcionar energia per a l’entrenament.
Pregunta: Classifica cadascun dels següents elements com a creatius o analítics: pintura, matemàtiques, física, química, dibuix, filmar.
Resposta: Pintura: creatiu
Matemàtiques: analític
Física: analític
Química: analític
Dibuix: creatiu
Filmar: creatiu
Pregunta: Què pots aprendre vivint en un país estranger?
Resposta: Una persona que viu fora del seu país d’origen s’anomena expatriat. Un dels reptes de viure a l’estranger pot ser aprendre un nou idioma. També és important entendre la cultura i ser respectuós amb els costums i les tradicions locals, ja que poden diferir significativament dels que coneixes. És possible que provis nous aliments i begudes, i fins i tot el moment i el lloc on menges poden variar segons el teu país d’origen. És possible que la moda i la roba puguin variar per adaptar-se a un clima o estil de vida diferents. En general, passar temps vivint en un país estranger ampliarà els teus coneixements generals i t’animarà a veure les coses des d’una altra perspectiva.
Pregunta: Què es considera un bon àpat?
Resposta: Tenir una ingesta abundant i equilibrada de carbohidrats, proteïnes i greixos. Menjar diversos ingredients, incloses les verdures de color verd.
Pregunta: Com puc explorar un bosc?
Resposta: Entra al bosc fent tres passes endavant. Fes un pas de costat cap a l’esquerra, per esquivar un arbre petit. Mira amunt per veure si pots observar esquirols i ocells. Torna a mirar cap endavant. Fes sis passes endavant. Fes un gir de 360 ​​graus per mirar al teu voltant, ara ets al bosc. Gira cap a la dreta i fes quatre passes. Hi ha un banc, seu-hi. Relaxa’t una mica i respira l’aire fresc. Aixeca’t del banc i segueix el mateix camí de tornada. Pots saltar-te el gir de 360 ​​graus i tampoc cal que miris cap amunt als arbres. Tanmateix, tu tries.
Pregunta: Per què les gofres de proteïnes són tan seques?
Resposta: Les gofres de proteïnes no tenen mantega, cosa que fa que estiguin increïblement seques. La mantega dona gust, hauries de fer gofres amb mantega i oblidar-te d’aquesta ximpleria de les gofres de proteïnes.
Pregunta: Quins passos he de seguir per comprar un parell de sabates noves?
Resposta: Primer, determina l’estil de sabates que vols. (Per exemple, vambes, sandàlies, calçat de vestir.)
En segon lloc, comprova la teva talla de sabates. 
En tercer lloc, navega per internet o ves a una botiga i filtra les teves opcions segons el pressupost, l’estil i la disponibilitat. Prova’t les sabates abans de comprar-les si és possible, per assegurar-te que s’ajusten al teu peu i són còmodes. 
En quart lloc, selecciona les sabates i ves a pagar. 
En cinquè lloc, compra les sabates per internet o a la botiga.
Pregunta: Si tinc força al gimnàs, se’m donarà bé escalar en roca?
Resposta: La resposta és una mica complicada. Tenir una bona forma física et beneficiarà en l’escalada en roca, com en molts altres esports. Els trets com la força a les espatlles, a la faixa abdominal i de tracció són necessaris per ser un bon escalador.

Tanmateix, l’element clau necessari per convertir-te en un gran escalador o, ni que sigui, un bon escalador, és la força dels dits i del canell. Una gran part de l’escalada en roca depèn de la teva capacitat d’aferrar-te a subjeccions molt petites o amb una forma estranya per mantenir-te a la paret. Hi ha molt pocs esports que requereixin tanta força als dits com l’escalada. No obstant això, com tots els altres músculs del cos, la força dels dits és un element que es pot desenvolupar al llarg del temps.

Amb un equilibri adequat entre l’atletisme general, el control corporal i la força dels dits, pots convertir-te en un gran escalador en roca.
Pregunta: D’on ve la paraula clixé?
Resposta: Clixé prové del so que feien les antigues impremtes a l’hora de fer còpies.
Pregunta: Quines són les millors coses d’estar en una relació amorosa?
Resposta: És igual lo malament que et vagi el dia, per molt que la gent et faci sentir petit, per molt cruel que pugui ser el món exterior, saps que t’estimen, et valoren, t’aprecien i t’adoren. Algú pensa que ets el seu món i no pot imaginar-se la vida sense tu. Et sents segur. T’ajuda a curar velles ferides. Et fa sentir fort, segur i resilient. T’aixeca quan caus. Et dona un motiu per tenir esperança cada dia. I estar als seus braços és com estar a casa. No hi ha cap altra manera millor de passar la vida que estimant la teva ànima bessona.
Pregunta: Pensa en diferents maneres de fer amics.
Resposta: Aquestes són algunes maneres de fer amics:
1. Apunta’t a un club per córrer o a una altra lliga esportiva.
2. Surt a bars i restaurants socials.
3. Dedica temps a conèixer els amics dels teus amics.
4. Demana als teus companys de feina si volen quedar després de la feina.
5. Uneix-te a diferents grups locals a les plataformes de les xarxes socials.
Pregunta: Què és una puntuació creditícia?
Resposta: Una puntuació creditícia és una representació numèrica de la capacitat d’una persona per comprar a crèdit i pagar el crèdit gastat. La quantitat del deute i el nombre de targetes de crèdit que té una persona influeixen en aquest valor numèric. Aquest valor també representa la solvència creditícia de la persona i la informació de les oficines de crèdit ajuda a calcular la puntuació creditícia. Les puntuacions creditícies són importants quan intentem obtenir préstecs per a coses com ara cotxes, habitatges i altres coses que les persones compren amb finançament.
Pregunta: Quants jugadors hi ha a cada banda d’un partit de waterpolo, inclòs el porter.
Resposta: Hi ha set jugadors a cada banda d’un partit de waterpolo.
Pregunta: Fes-me una llista de maneres de protegir una casa dels danys d’un huracà.
Resposta: A continuació tens algunes maneres de protegir una casa dels danys d’un huracà:
1. Assegura’t que totes les finestres exteriors siguin finestres resistents als impactes.
2. Construeix la casa per sobre del nivell del terra.
3. Fes servir sacs de sorra per reduir l’entrada d’aigua per les portes exteriors.
4. Cobreix les finestres amb taulers contraplacats o persianes per a huracans.
5. No construeixis una casa a zones propenses a patir huracans i inundacions.
Pregunta: Digue’m si els següents elements són sòlids o gasosos a temperatura ambient: oxigen, nitrogen, diòxid de carboni.
Resposta: L’oxigen, el nitrogen i el diòxid de carboni són gasos a temperatura ambient.
Pregunta: Per què els cotxes es matriculen?
Resposta: La matriculació dels cotxes és una matriculació obligatòria anual per a tots els cotxes que circulen per la via pública. És una manera de fer un seguiment del nombre de cotxes que hi ha a les carreteres i també de cobrar impostos a les persones que circulen per les vies públiques per al seu manteniment i reparació. El preu per matricular un vehicle depèn del tipus de vehicle, la mida, les dimensions i el pes.
Pregunta: Què és un esquif?
Resposta: Un esquif és un tipus d’embarcació. Un esquif s’utilitza habitualment per a la pesca en aigües poc profundes. La pesca en aigües poc profundes requereix una embarcació amb un calat molt poc profund.
Pregunta: Quina és la diferència entre el bicarbonat sòdic i el llevat artificial?
Resposta: El bicarbonat sòdic és un compost químic que acostuma a vendre’s en forma de pólvores fines i blanques. És un producte versàtil que es pot fer servir per fer pastissos i també per netejar. D’altra banda, el llevat artificial està fet de bicarbonat sòdic més crema de tàrtar i midó de blat de moro. Se sol emprar per cuinar aliments al forn i ajuda que surtin lleugers i esponjosos.
Pregunta: Classifica els animals següents segons siguin “petits” o “grans”: Un cavall, un ratolí, un elefant, una serp i una balena.
Resposta: En aquest exemple, el cavall, l’elefant i la balena es considerarien animals grans. Una serp i un ratolí són molt més petits en comparació, de manera que es considerarien animals petits.